O preteklosti, sedanjosti in prihodnosti najvišje ležečega slovenskega smučišča z županom Občine Bovec Valterjem Mlekužem in edinim posoškim poslancem Danijelom Krivcem.

Na terenu v Bovcu je ekipa Radia Študent spoznavala aktualno stanje in obete za prihodnost bovškega (zimskega) turizma.

Javni zavod Sončni Kanin, ki upravlja s smučiščem Kanin, še vedno išče tuje vlagatelje. Po štirih letih mirovanja, smučišče, od lanske zime, spet obratuje. Smučišče ni obratovalo od januarja 2013, ko je bila zaradi poškodbe ustavljena žičnica, potem pa je istega leta šla v stečaj družba ATC Kanin, ki je upravljala s smučiščem. Julija 2015 je naprave prevzela Občina Bovec, finančno podporo pa so dobili tudi s strani gospodarskega ministrstva in iz evropskega sklada za regionalni razvoj.

Poleti naj bi se znova odpr Hotel Kanin, z novimi lastniki in z novim imenom. Hotel je pred tem delil usodo smučišča in po letu 2014 začel propadati. Le leto pred tem je Hit Bovec dobil sredstva za obnovo wellnesa v hotelu, vse skupaj je bila naložba vredna 3,2 milijona evrov. Stroški trenutne obnove so ocenjeni na 6 milijonov evrov.

Valter Mlekuž, župan občine Bovec

Danijel Krivec, bivši bovški župan in edini posoški poslanec

Bovec, 15. januar 2018